pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผลการจัดมหกรรมร่วมใจแก้หนี้ “มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1
วันศุกร์ที่ 4 พฤศจิกายน 2565
ผลการจัดมหกรรมร่วมใจแก้หนี้ “มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1
ในวันที่ 4 พ.ย.2565 รมว.คลัง (นายอาคม เติมพิทยาไพสิฐ) เข้าร่วมเปิดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 ณ Hall 5 อิมแพค เมืองทองธานี
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในวันที่ 4 พฤศจิกายน 2565 รัฐมนตรีว่าการกระทรวงการคลัง (นายอาคม เติมพิทยาไพสิฐ) ได้เข้าร่วมเปิดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 ณ Hall 5 อิมแพค เมืองทองธานี ซึ่งเป็นความร่วมมือระหว่างกระทรวงการคลัง ธนาคารแห่งประเทศไทย และสมาคมสถาบันการเงินของรัฐ เพื่อแก้ปัญหาหนี้ให้กับประชาชนอย่างครบวงจรและเบ็ดเสร็จ
งานมหกรรมในครั้งนี้มีวัตถุประสงค์เพื่อช่วยเหลือแก้ไขหนี้ให้กับประชาชนผ่าน 3 องค์ประกอบ ได้แก่ (1) การแก้ไขปัญหาหนี้สินที่มีอยู่เดิม เพื่อช่วยผ่อนปรนภาระหนี้ของประชาชนและผู้ประกอบการให้สอดคล้องกับรายได้ที่ลดลง (2) การสร้างรายได้ผ่านการสร้างอาชีพหรืออาชีพเสริม โดยสินเชื่อเพิ่มเติมเพื่อใช้เป็นเงินทุนหมุนเวียนหรือเป็นแหล่งทุนเพื่อสร้างรายได้ และ (3) การให้ความรู้ทางการเงินและการส่งเสริมทักษะในการประกอบอาชีพ เพื่อให้สามารถแก้ไขปัญหาหนี้ครัวเรือนได้อย่างยั่งยืน
สําหรับงานในวันแรกมีผู้เข้าร่วมงานมากกว่า 4,000 ราย โดยงานมหกรรมครั้งที่ 1 นี้ จะจัดขึ้นเป็นระยะเวลา 3 วัน ตั้งแต่วันที่ 4 – 6 พฤศจิกายน 2565 ดังนั้น ประชาชนที่สนใจยังสามารถเข้าร่วมงานได้ ณ Hall 5 อิมแพค เมืองทองธานี หรือลงทะเบียนล่วงหน้าได้ทางเว็บไซต์ https://ln15.gsb.or.th/WEB-DEBT/Page/Consent.aspx หรือ Scan QR Code ท้ายแถลงข่าว
ทั้งนี้ ในงานมหกรรมลูกหนี้จะได้พบกับผลิตภัณฑ์และกิจกรรมมากมาย เช่น
• การผ่อนปรนเงื่อนไขการผ่อนชําระ ขยายระยะเวลาชําระหนี้ ลดดอกเบี้ยค้างชําระ ได้รับดอกเบี้ยคืนบางส่วน
• สินเชื่อดอกเบี้ยต่ํา สินเชื่อโดยไม่ต้องใช้หลักทรัพย์ค้ําประกัน ปลอดชําระเงินต้นนานเป็นพิเศษ
• ผลิตภัณฑ์เงินฝากดอกเบี้ยพิเศษเพื่อส่งเสริมการออม
• การให้คําปรึกษาทางออกให้ธุรกิจ คําปรึกษาทางการเงิน ความรู้เกี่ยวกับการประกอบธุรกิจ
• การให้ความรู้ทางการเงิน การลงทุน และการออม
• การขายสินทรัพย์ NPA ของสถาบันการเงินและบริษัทเอกชน
โฆษกกระทรวงการคลัง กล่าวเพิ่มเติมว่า “ขอเชิญชวนลูกหนี้ ประชาชน หรือผู้ประกอบการที่ต้องการความช่วยเหลือให้เข้าร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 เพื่อร่วมกัน ปรึกษาและหาแนวทางแก้ไขร่วมกับเจ้าหนี้ ซึ่งสถาบันการเงินของรัฐและหน่วยงานพันธมิตรทั้งหมดพร้อมจะให้ความช่วยเหลือตลอดระยะเวลา 3 วันของการจัดงานมหกรรม”
สอบถามข้อมูลเพิ่มเติม
1. สมาคมสมาคมสถาบันการเงินของรัฐ โทร. 02 202 1868 หรือ 02 202 1961
2. ธนาคารออมสิน โทร. 02 299 8000 หรือสายด่วน 1115
3. ธนาคารกรุงไทย จํากัด (มหาชน) โทร. 02 111 1111
4. ธนาคารเพื่อการเกษตรและสหกรณ์การเกษตร โทร. 02 555 0555
5. ธนาคารอาคารสงเคราะห์ โทร. 02 645 9000
6. ธนาคารพัฒนาวิสาหกิจขนาดกลางและขนาดย่อมแห่งประเทศไทย โทร. 02 265 3000 หรือสายด่วน 1357
7. ธนาคารเพื่อการส่งออกและนําเข้าแห่งประเทศไทย โทร. 02 271 3700 หรือสายด่วน 02 037 6099
8. ธนาคารอิสลามแห่งประเทศไทย โทร.02 650 6999 หรือ iBank Call Center 1302
9. บรรษัทประกันสินเชื่ออุตสาหกรรมขนาดย่อม โทร. 02 890 9999
รัฐบาลไทย-ข่าวทำเนียบรัฐบาล-พระราชทานปริญญาบัตรแก่ผู้สำเร็จการศึกษา จาก   มรภ.เขตภาคกลางและมหาวิทยาลัยสวนดุสิต
วันอังคารที่ 4 ตุลาคม 2565
พระราชทานปริญญาบัตรแก่ผู้สําเร็จการศึกษา จาก   มรภ.เขตภาคกลางและมหาวิทยาลัยสวนดุสิต
เผยในหลวงทรงให้ความสําคัญกับมหาวิทยาลัยราชภัฏ ซึ่งผลิตบัณฑิตได้ 40 - 50% ของทั้งประเทศในแต่ละปี พระราชทานปริญญาบัตรแก่ผู้สําเร็จการศึกษา จาก มรภ.เขตภาคกลางและมหาวิทยาลัยสวนดุสิต
เผยในหลวงทรงให้ความสําคัญกับมหาวิทยาลัยราชภัฏ ซึ่งผลิตบัณฑิตได้ 40 - 50% ของทั้งประเทศในแต่ละปี พระราชทานปริญญาบัตรแก่ผู้สําเร็จการศึกษา จาก มรภ.เขตภาคกลางและมหาวิทยาลัยสวนดุสิต ปีการศึกษา 2560-2562 จํานวนกว่า 50,000 คน ที่ มรภ.นครปฐม
พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์มาพระราชทานปริญญาบัตรแก่ผู้สําเร็จการศึกษา จาก มรภ.เขตภาคกลางและมหาวิทยาลัยสวนดุสิต ปีการศึกษา 2560-2562 ตั้งแต่วันที่ 1 – 13 ก.ย. ณ หอประชุมสิริวรปัญญา มรภ.นครปฐม อ.เมืองนครปฐม จ.นครปฐม โดยมีผู้สําเร็จการศึกษา จาก มรภ.เขตภาคกลางและมหาวิทยาลัยสวนดุสิต ประจําปีการศึกษา 2560 - 2562 เข้ารับพระราชทานปริญญาบัตร จํานวน กว่า 50,000 คน
ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) กล่าวว่า พิธีพระราชทานปริญญาบัตรของ มรภ. ภาคกลาง เสร็จสิ้นลงด้วยดี พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์มาพระราชทานติดต่อกันถึง 13 วัน โดยมีตน และปลัด อว. เฝ้ารับ – ส่งเสด็จฯ และช่วยอํานวยการอยู่ตลอดทุกวัน ขอขอบคุณ มรภ.เขตภาคกลางที่ร่วมมือร่วมใจทํางานจนสําเร็จลุล่วงไปด้วยดี และด้วยตั้งใจว่าเป็นการถวายงานแด่สถาบันพระมหากษัตริย์ โดยเฉพาะ มรภ.นครปฐม ซึ่งเป็นเจ้าภาพได้ทํางานนี้อย่างสุดความสามารถ
“พระบาทสมเด็จพระเจ้าอยู่หัวทรงให้ความสําคัญกับ มรภ.ทั่วประเทศ ที่รับผิดชอบผลิตบัณฑิตได้ถึง 40-50% ของบัณฑิตทั้งประเทศในแต่ละปี ตนในฐานะ รมว.อว. ก็ตระหนักถึงความสําคัญของ มรภ. เป็นอย่างยิ่ง เพราะเป็นมหาวิทยาลัยที่เป็นกลไกหลักของการพัฒนาท้องที่และท้องถิ่น ขอให้กําลังใจ มรภ.ทั่วประเทศในการทํางานเพื่อประเทศชาติและเพื่อสังคมไทยต่อไป” รมว.อว.กล่าว
ทั้งนี้ พิธีพระราชทานปริญญาบัตรในลําดับต่อไป จะจัดสําหรับบัณฑิตที่สําเร็จการศึกษาจาก มรภ.ในเขตภาคตะวันออกเฉียงเหนือ ในระหว่างวันที่ 17-26 ก.ย.ที่ มรภ.สกลนคร
รัฐบาลไทย-ข่าวทำเนียบรัฐบาล-ประชาชนที่ถูกคุกคามทางเพศ แชทพูดคุยเรื่องลามก แจ้งความได้เข้าข่ายอาชญากรรมทางเทคโนโลยี เดือนส.ค.แจ้งความคดีออนไลน์ 1.7 หมื่นคดี ความเสียหาย3 พันกว่าล้าน
วันพฤหัสบดีที่ 8 กันยายน 2565
ประชาชนที่ถูกคุกคามทางเพศ แชทพูดคุยเรื่องลามก แจ้งความได้เข้าข่ายอาชญากรรมทางเทคโนโลยี เดือนส.ค.แจ้งความคดีออนไลน์ 1.7 หมื่นคดี ความเสียหาย3 พันกว่าล้าน
ประชาชนที่ถูกคุกคามทางเพศ แชทพูดคุยเรื่องลามก แจ้งความได้เข้าข่ายอาชญากรรมทางเทคโนโลยี เดือนส.ค.แจ้งความคดีออนไลน์ 1.7 หมื่นคดี ความเสียหาย3 พันกว่าล้าน
วันที่ 8 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ปัจจุบันอาชญากรรมทางเทคโนโลยี หรือภัยไซเบอร์ มีรูปแบบที่หลากหลาย มีการพัฒนาและเปลี่ยนแปลงวิธีการหลอกลวงเหยื่ออยู่สม่ําเสมอ ขอให้ประชาชนเพิ่มความระมัดระวัง รู้เท่าทันอาชญากรรมทางเทคโนโลยี กรณีการคุมคามทางเพศ ผ่านการพูดคุยทางแชทข้อความ ชวนคุยเรื่องลามกในลักษณะอนาจาร ส่งภาพในลักษณะคุกคามสร้างความเดือดร้อนรําคาญ รบกวนจิตใจ ก็มีพบมากขึ้นเช่นกัน
นางสาวรัชดาฯ กล่าวว่า การกระทําดังข้างต้น เข้าข่ายอาชญากรรมทางเทคโนโลยีในรูปแบบของนําเข้าหรือส่งต่อข้อมูลที่มีเนื้อหาผิดกฎหมายเข้าสู่ระบบคอมพิวเตอร์ ถือเป็นความผิดตามประมวลกฎหมายอาญา มาตรา 397 ในเรื่องการคุกคามทําให้เกิดความเดือดร้อนรําคาญ มีโทษปรับไม่เกิน 5,000 บาท แต่หากพบว่า มีการส่งรูปลามก โป๊เปลือย โชว์ของลับของตนเองมา ก็อาจจะมีความผิด ตาม พ.ร.บ. คอมพิวเตอร์ ในเรื่องของการนําข้อมูลที่มีลักษณะลามกอนาจารเข้าสู่ระบบคอมพิวเตอร์ หากประชาชนประสบเหตุการณ์ในลักษณะนี้นอกจากจะแจ้งความแล้ว ควรจะบล็อกช่องทางการสนทนาไป รวมถึงแจ้งเรื่องร้องเรียนไปยัง Facebook (หากเกิดขึ้นใน Facebook) ว่าผู้ใช้บัญชีนี้มีลักษณะที่คุกคามมีพฤติกรรมที่ไม่เหมาะสมให้ Facebook ช่วยลบบัญชีรายนี้ออกไป
สําหรับภาพรวมของคดีออนไลน์ ในเดือนสิงหาคมที่ผ่านมา กระทรวงดิจิทัลเพื่อเศรษฐกิจและสังคม (DES) รายงานว่า มีประชาชนแจ้งความคดีออนไลน์ผ่านเว็บไซต์ www.thaipoliceonline.com ทั้งสิ้น 17,254 คดี คิดเป็นมูลค่าความเสียหายกว่า 3,317 ล้านบาท โดยเจ้าหน้าที่ดําเนินการอายัดบัญชีที่ใช้ในการกระทําความผิดแล้ว 4,066 บัญชี ซึ่งประเภทคดีออนไลน์ ที่มีการแจ้งความมากที่สุด 5 อันดับแรก คือ 1.ซื้อสินค้าแต่ไม่ได้รับสินค้า (34.09%) 2.หลอกให้ลงทุนในรูปแบบต่างๆ (19.21%) 3.หลอกให้ทํางานออนไลน์ (13.20%) 4.หลอกให้กู้เงินแต่ไม่ได้เงิน (12.48%) และ 5.ข่มขู่ให้เกิดความหวาดกลัว หรือ Call Center (6.08%) ซึ่งแตกต่างจากสถิติคดีออนไลน์ 4 เดือนก่อนหน้า ส่วนใหญ่จะเป็นคดีหลอกหลวงด้านการเงินมากที่สุด
“รัฐบาลห่วงใยประชาชนตกเป็นเหยื่ออาชญากรรมทางเทคโนโลยี ขอให้ประชาชนรับฟังข่าวสารการแจ้งเตือนเพื่อจะได้รู้ทัน และมีภูมิคุ้มกันไซเบอร์ให้กับตนเองและคนในครอบครัว จะได้ไม่ตกเป็นเหยื่อของอาชญากรรมออนไลน์ ทั้งนี้ สามารถติดตามข้อมูลข่าวสารเกี่ยวกับอาชญากรรมทางเทคโนโลยีได้ผ่านทางช่องทางสื่อสังคมออนไลน์ของหน่วยงานในสํานักงานตํารวจแห่งชาติ ดังต่อไปนี้ 1. เพจ PCT Police URL : https://www.facebook.com/PCTPOLICE 2. เพจ ตํารวจสอบสวนกลาง URL : https://www.facebook.com/CIBTHAILAND 3. เพจ กองบัญชาการตํารวจสืบสวนสอบสวนอาชญากรรมทางเทคโนโลยี บช.สอท. - CCIB URL : https://www.facebook.com/CybercopTH และหากพี่น้องประชาชนตกเป็นเหยื่อของอาชญากรรมออนไลน์ สามารถแจ้งความร้องทุกข์ได้ที่สถานทีตํารวจในท้องที่เกิดเหตุ หรือแจ้งความออนไลน์ได้ด้วยตนเองที่เว็บไซต์ https://www.thaipoliceonline.com ได้ตลอด 24 ชั่วโมง” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเปรูประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรมในโอกาสเข้ารับหน้าที่
วันจันทร์ที่ 17 ตุลาคม 2565
เอกอัครราชทูตสาธารณรัฐเปรูประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรมในโอกาสเข้ารับหน้าที่
เอกอัครราชทูตสาธารณรัฐเปรูประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรมในโอกาสเข้ารับหน้าที่
เมื่อเร็วๆ นี้ นางสาวเซซิเลีย ซูนิลดา กาลาร์เรตา บาซัน (Ms. Cecilia Zunilda Galarreta Bazán)
เอกอัครราชทูตสาธารณรัฐเปรูประจําประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้ารับหน้าที่ และหารือความร่วมมือด้านวัฒนธรรมระหว่างสาธารณรัฐเปรูและราชอาณาจักรไทย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นายสถาพร เที่ยงธรรม รองอธิบดีกรมศิลปากร และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีมีกำหนดการเดินทางไปเยี่ยมให้กำลังใจครอบครัวผู้เสียชีวิต
วันเสาร์ที่ 8 ตุลาคม 2565
โฆษกรัฐบาลเผย นายกรัฐมนตรีมีกําหนดการเดินทางไปเยี่ยมให้กําลังใจครอบครัวผู้เสียชีวิต
โฆษกรัฐบาลเผย นายกรัฐมนตรีมีกําหนดการเดินทางไปเยี่ยมให้กําลังใจครอบครัวผู้เสียชีวิต และร่วมพิธีสวดพระอภิธรรม ณ จังหวัดหนองบัวลําภู วันอาทิตย์ที่ 9 ตุลาคมนี้
วันนี้ 8 ต.ค. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางไปเยี่ยมให้กําลังใจครอบครัวผู้เสียชีวิตและร่วมพิธีสวดพระอภิธรรม ณ จังหวัดหนองบัวลําภู ในวันพรุ่งนี้ (9 ตุลาคม 2565) โดยมีกําหนดการดังนี้
เวลา 13.00 น. นายกรัฐมนตรีจะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 23 ต.หมากแข้ง อ.เมืองอุดรธานี จ.อุดรธานี โดยจะเดินทางถึงท่าอากาศยานทหาร กองบิน 23 ในเวลาประมาณ 13.45 น. แล้วเดินทางไป อ.นากลาง จ.หนองบัวลําภู เพื่อเยี่ยมให้กําลังใจครอบครัวผู้เสียชีวิต ณ วัดเทพมงคลพิชัย ต.ด่านช้าง วัดศรีอุทัยและวัดราษฎร์สามัคคี ต.อุทัยสวรรค์ ตามลําดับ
จากนั้น เวลา 18.30 น. นายกรัฐมนตรีจะร่วมพิธีสวดพระอภิธรรม ณ วัดราษฎร์สามัคคี โดยนายกรัฐมนตรีจะเดินทางกลับถึงท่าอากาศยานทหาร 2 กองบิน 6 (บน.6) กรุงเทพมหานคร ในเวลาประมาณ 21.30 น. ทั้งนี้ กําหนดการอาจมีการเปลี่ยนแปลงตามความเหมาะสม.
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตรวิชาภาคพื้น ประจำปีการศึกษา 2564
วันศุกร์ที่ 28 ตุลาคม 2565
สถาบันการบินพลเรือน จัดพิธีมอบประกาศนียบัตรหลักสูตรวิชาภาคพื้น ประจําปีการศึกษา 2564
...
สถาบันการบินพลเรือน จัดพิธีมอบประกาศนียบัตรหลักสูตรวิชาภาคพื้น ประจําปีการศึกษา 2564
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม จัดพิธีมอบประกาศนียบัตรแก่ผู้สําเร็จการศึกษาหลักสูตรวิชาภาคพื้น ประจําปีการศึกษา 2564 โดยมี นางสาวภัคณัฏฐ์ มากช่วย ผู้ว่าการสถาบันการบินพลเรือน พร้อมคณะผู้บริหาร และคณาจารย์ เข้าร่วมพิธี คณะกรรมการ สบพ. และผู้บริหารหน่วยงานด้านการบิน เข้าร่วมแสดงความยินดีแก่ผู้สําเร็จการศึกษาในครั้งนี้ เมื่อวันที่ 27 ตุลาคม 2565 ณ สบพ.กรุงเทพฯสําหรับพิธีมอบประกาศนียบัตรหลักสูตรวิชาภาคพื้น ประจําปีการศึกษา 2564 มีผู้สําเร็จการศึกษา จํานวน 394 คน ในหลักสูตรต่าง ๆ รวม 6 หลักสูตร ดังนี้
หลักสูตรระดับอนุปริญญา ประกอบด้วย
หลักสูตรนายช่างภาคพื้นดิน
สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ จํานวน 1 คน
หลักสูตรอนุปริญญา สาขาวิชาเทคโนโลยีอากาศยาน แยกเป็น 2 วิชาเอก ดังนี้
วิชาเอกเครื่องวัดประกอบการบินจํานวน 30 คน
- วิชาเอกอิเล็กทรอนิกส์การบิน (ปกติ/สบทบ) จํานวน 49 คน
2. หลักสูตรวิศวกรรมศาสตรบัณฑิต แยกเป็น 2 สาขาวิชา ดังนี้
- สาขาวิชาวิศวกรรมอิเล็กทรอนิกส์การบิน (4 ปี) จํานวน 36 คน
- สาขาวิชาวิศวกรรมอิเล็กทรอนิกส์การบิน (3 ปี) จํานวน 21 คน
3. หลักสูตรเทคโนโลยีการบินบัณฑิต สาขาวิชาการจัดการการบิน แยกเป็น 3 วิชาเอก ดังนี้
- วิชาเอกการจัดการจราจรทางอากาศ จํานวน 1 คน
- วิชาเอกการจัดการท่าอากาศยาน จํานวน 8 คน
- วิชาเอกการจัดการการขนส่งสินค้าทางอากาศ จํานวน 5 คน
4. หลักสูตรการจัดการบัณฑิต สาขาวิชาการจัดการเทคโนโลยีการบิน แยกเป็น 3 วิชาเอก ดังนี้
- วิชาเอกการจัดการท่าอากาศยาน จํานวน 40 คน
- วิชาเอกการจัดการการขนส่งสินค้าทางอากาศ จํานวน 61 คน
- วิชาเอกการจัดการการขนส่งสินค้าทางอากาศ จํานวน 125 คน
5. หลักสูตรการจัดการมหาบัณฑิต
- สาขาวิชาการจัดการการบิน จํานวน 17 คน
ในโอกาสนี้ ผู้ว่าการสถาบันการบินพลเรือน ได้กล่าวว่า บุคลากรด้านการบินที่มีคุณภาพจะเป็นปัจจัยสําคัญอย่างยิ่ง ต่อการพัฒนาอุตสาหกรรมการบินของประเทศ ฉะนั้นบุคลากรที่สําเร็จการศึกษาจากสถาบันการบินพลเรือน ถือได้ว่าเป็นกําลังสําคัญในการพัฒนาชาติ พร้อมมอบโอวาทแก่ผู้สําเร็จการศึกษา จะต้องนําความรู้ประสบการณ์ที่ได้ศึกษาเล่าเรียนมาไปใช้ในการปฏิบัติงานจริง และเพิ่มพูนความรู้ให้ทันกับวิทยาการใหม่ๆเพื่อพัฒนาตนเองอย่างสม่ําเสมอและต่อเนื่องให้มีคุณภาพยิ่งขึ้น นอกจากนี้ยังได้มอบโล่เชิดชูเกียรติสําหรับนักศึกษาที่ได้รับเกียรตินิยมอันดับหนึ่ง รวมจํานวน 13 คน นักศึกษาที่ได้รับเกียรตินิยมอันดับสอง รวมจํานวน 29 คน และนักศึกษาผู้ที่มีผลการเรียนดี (Golden Wing Award) รวมจํานวน 12 คน จากสาขาวิชาต่าง ๆ ซึ่งผู้สําเร็จการศึกษาจะเข้าร่วมพิธีรับพระราชทานปริญญาบัตร ในวันที่ 7 พฤศจิกายน 2565 ณ มหาวิทยาลัยเทคโนโลยีสุรนารี จังหวัดนครราชสีมา ในลําดับต่อไป
รัฐบาลไทย-ข่าวทำเนียบรัฐบาล-PM’s statement on United Nations Day
วันอังคารที่ 25 ตุลาคม 2565
PM’s statement on United Nations Day
PM’s statement on United Nations Day
October 24, 2022, at 0730hrs, Prime Minister and Defense Minister Gen. Prayut Chan-o-cha delivered a statement via the Radio Thailand on occasion of the 2022 United Nations Day. Deputy Secretary-General to the Prime Minister and Acting Government Spokesperson Anucha Burapachaisri disclosed gist of his statement as follows:
On October 24 of each year, the world celebrates the United Nations Day, of which Thailand has become an active and constructive member for 75 years since 1946. According to the Prime Minister, international cooperation is essential amidst wide-ranging global challenges, be it, economic crisis, food and energy shortage, international conflicts, and natural disaster, among others.
Thailand adheres to UN-centered multilateralism, and stands ready to work together with the global community to utilize new generation’s power and creativity for the creation of the better future. The Prime Minister expressed belief that global solidarity under the UN framework would lead everyone out of all the challenges and promote balanced coexistence.
The Thai Government commits to actively support the missions of UN and other international organizations. The country has presented its candidacy for the UN Human Rights Council membership for the term 2025-2027, and takes pride in hosting several UN and UN-affiliated agencies / regional headquarters in Bangkok. The Prime Minister emphasized that world peace would be realized through international cooperation, and congratulated the 75th anniversary of UN establishment.
รัฐบาลไทย-ข่าวทำเนียบรัฐบาล-พล.อ.ประวิตรฯ รองนายกฯ เรียกประชุมเตรียมรับมือการรักษาความปลอดภัยและการจราจร ช่วงประชุมเอเปค ย้ำยึดหลักสากล ทำงานร่วมกับทุกเครือข่ายภาคประชาชน
วันศุกร์ที่ 28 ตุลาคม 2565
พล.อ.ประวิตรฯ รองนายกฯ เรียกประชุมเตรียมรับมือการรักษาความปลอดภัยและการจราจร ช่วงประชุมเอเปค ย้ํายึดหลักสากล ทํางานร่วมกับทุกเครือข่ายภาคประชาชน
พล.อ.ประวิตรฯ รองนายกฯ เรียกประชุมเตรียมรับมือการรักษาความปลอดภัยและการจราจร ช่วงประชุมเอเปค ย้ํายึดหลักสากล ทํางานร่วมกับทุกเครือข่ายภาคประชาชน
วันนี้ (28 ตุลาคม 2565) เวลา 09.00 น. พล.อ.ประวิตร วงษ์สุวรรณ รองนายกรัฐมนตรีได้เรียกประชุมคณะอนุกรรมการด้านการรักษาความปลอดภัยและการจราจร เพื่อเตรียมความพร้อมจัดประชุมผู้นําเขตเศรษฐกิจเอเปกและการประชุมที่เกี่ยวข้อง ในช่วงที่ไทยดํารงตําแหน่งประธาน ปี 65 ผ่านสื่ออิเล็คทรอนิกส์ ณ มูลนิธิอนุรักษ์ป่ารอยต่อฯ
โดยที่ประชุม ได้รับทราบสถานการณ์ด้านการข่าวที่เกี่ยวข้อง และร่วมพิจารณาให้ความเห็นชอบ แผนการดําเนินงานด้านการรักษาความปลอดภัยในการจราจร การส่งกลับสายแพทย์และการปฏิบัติด้านสาธารณสุข แผนเผชิญเหตุต่อต้านการก่อการร้าย การกําหนดแนวทางป้องกันภัยคุกคามและการรักษาความปลอดภัยทางไซเบอร์ รวมทั้งแนวทางการปิดพื้นที่และเส้นทางการจราจร การขนส่งในพื้นที่ระหว่างจัดการประชุม
พล.อ.ประวิตร’ กําชับขอให้จัดตั้ง “ศูนย์อํานวยการร่วมรักษาความปลอดภัยและการจราจร” ประสานการทํางานร่วมกับทุกหน่วยงานอย่างใกล้ชิด โดยย้ําเฝ้าระวังไม่ประมาท และการปฏิบัติการทุกขั้นตอน ขอให้เป็นไปตามหลักสากล ตั้งแต่เตรียมการต่อเนื่องไปจนจบการประชุมและเดินทางกลับ และให้ความสําคัญกับการปฏิบัติงานด้านการข่าว และการมีส่วนร่วมกับภาคประชาชนให้มากขึ้น
พร้อมย้ําสั่งการให้คุมเข้มการรักษาความปลอดภัยทั้งบุคคลและสถานที่ รวมทั้งเส้นทางในทุกกลุ่มที่เข้าร่วมประชุม โดยให้มีมาตรการเชิงรุก ป้องปรามการก่อเหตุรุนแรง และแผนเผชิญเหตุรองรับในทุกเหตุการณ์ ที่อาจกระทบต่อภาพลักษณ์ของประเทศและความปลอดภัยของการประชุมในภาพรวม ทั้งนี้ขอให้มีการซักซ้อมความเข้าใจและการปฏิบัติร่วมกัน เพื่อให้การปฏิบัติในภาพรวมเป็นไปด้วยความเรียบร้อย พร้อมทั้งขอให้มีการทําความเข้าใจกับประชาชน เพื่อร่วมกันเป็นเจ้าภาพสร้างภาพลักษณ์ที่ดีของประเทศในโอกาสสําคัญนี้
รัฐบาลไทย-ข่าวทำเนียบรัฐบาล-เริ่มแล้ว งานแข่งขันฝีมือแรงงานนานาชาติ ครั้งที่ 46 ส่งเยาวชนไทยลุยสนามแข่ง 5 ประเทศ
วันพุธที่ 7 กันยายน 2565
เริ่มแล้ว งานแข่งขันฝีมือแรงงานนานาชาติ ครั้งที่ 46 ส่งเยาวชนไทยลุยสนามแข่ง 5 ประเทศ
กระทรวงแรงงาน โดยกรมพัฒนาฝีมือแรงงาน ส่งตัวแทนเยาวชนไทยร่วมแข่งขันฝีมือแรงงานนานาชาติ ครั้งที่ 46 (WorldSkills Competition 2022 Special Edition) จํานวน 13 คน ใน 12 สาขา ลงสนามแข่ง 5 ประเทศ ประเดิมสนามแรกที่สมาพันธรัฐสวิส ในสาขาการออกเเบบโมเดล
รัฐบาลไทย-ข่าวทำเนียบรัฐบาล-ปลัด สธ. กำชับพื้นที่เสี่ยง “พายุเซินกา” ติดตามสถานการณ์ใกล้ชิด ส่วนรพ.อินทร์บุรียังให้บริการได้ปกติ
วันเสาร์ที่ 15 ตุลาคม 2565
ปลัด สธ. กําชับพื้นที่เสี่ยง “พายุเซินกา” ติดตามสถานการณ์ใกล้ชิด ส่วนรพ.อินทร์บุรียังให้บริการได้ปกติ
ปลัดกระทรวงสาธารณสุข กําชับพื้นที่เสี่ยงได้รับผลกระทบจากพายุโซนร้อน “เซินกา” เฝ้าระวังสถานการณ์ใกล้ชิด เตรียมแผนป้องกันอาคารสถานที่และครุภัณฑ์ สํารองยา เวชภัณฑ์ และจัดหาพื้นที่ให้บริการสํารอง ไม่ให้กระทบการบริการประชาชน
ปลัดกระทรวงสาธารณสุข กําชับพื้นที่เสี่ยงได้รับผลกระทบจากพายุโซนร้อน “เซินกา” เฝ้าระวังสถานการณ์ใกล้ชิด เตรียมแผนป้องกันอาคารสถานที่และครุภัณฑ์ สํารองยา เวชภัณฑ์ และจัดหาพื้นที่ให้บริการสํารอง ไม่ให้กระทบการบริการประชาชน ส่วนสถานการณ์ที่โรงพยาบาลอินทร์บุรี ขณะนี้ยังคงให้บริการได้ตามปกติ
วันนี้ (15 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข เผยถึงสถานการณ์น้ําท่วม ว่าขณะนี้ยังคงมีพื้นที่ได้รับผลกระทบ 29 จังหวัด ประชาชนได้รับผลกระทบสะสม 443,979 ครัวเรือน มีการเปิดศูนย์อพยพใน 13 จังหวัด รวม 202 แห่ง ส่วนสถานบริการได้รับผลกระทบสะสม 221 แห่ง ได้แก่ สสจ. 1 แห่ง รพ. 15 แห่ง สสอ. 8 แห่ง รพ.สต. 192 แห่ง ศสม. 5 แห่ง เปิดให้บริการปกติ 171 แห่ง เปิดบริการบางส่วน 18 แห่ง ปิด/ย้ายจุดบริการ 32 แห่ง ทั้งนี้ กรมอุตุนิยมวิทยา ได้ออกประกาศเตือนเรื่องพายุโซนร้อน เซินกา (SONCA) ที่จะส่งผลให้ภาคตะวันออกเฉียงเหนือ ภาคตะวันออก ภาคกลาง รวมทั้งกรุงเทพมหานครและปริมณฑล มีฝนเพิ่มขึ้น โดยมีฝนตกหนักและลมแรงในจังหวัดสกลนคร นครพนม กาฬสินธุ์ มุกดาหาร มหาสารคาม ร้อยเอ็ด ยโสธรอํานาจเจริญ บุรีรัมย์ สุรินทร์ ศรีสะเกษ และอุบลราชธานี อาจเกิดน้ําท่วมฉับพลัน น้ําป่าไหลหลาก จึงขอให้สถานบริการในพื้นที่ดังกล่าวเฝ้าระวังสถานการณ์อย่างใกล้ชิด เตรียมพร้อมป้องกันอาคารสถานที่และครุภัณฑ์ไม่ให้ได้รับผลกระทบ จัดหาพื้นที่ให้บริการสํารอง ในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ให้เพียงพอ รวมถึงเตรียมพร้อมดูแลประชาชนตลอด 24 ชั่วโมง
นายแพทย์โอภาสกล่าวต่อว่า สําหรับสถานการณ์ของโรงพยาบาลอินทร์บุรี จ.สิงห์บุรี วันนี้ได้รับรายงานจากผู้อํานวยการโรงพยาบาล ว่า ระดับน้ํายังทรงตัวสูงกว่าระดับพื้นด้านหน้าโรงพยาบาลประมาณ 30-40 เซนติเมตรได้ใช้กระสอบทรายกั้นเป็นแนวกําแพงป้องกัน แต่ยังพบปัญหาน้ําผุดใต้ดิน จึงต้องขุดบ่อในจุดที่ต่ําที่สุดเพื่อกักเก็บน้ําและทําการสูบน้ําออกเพื่อรักษาระดับ ป้องกันไม่ให้น้ําท่วมในโรงพยาบาล ขณะนี้ยังสามารถให้บริการได้ตามปกติ แต่มีการปรับรูปแบบการให้บริการ โดยจัดตั้งศูนย์บริการบริเวณด้านหน้าโรงพยาบาล (ถนนชัยนาท-สิงห์บุรี 311)ให้บริการทําแผลและจ่ายยาให้กับประชาชนที่เจ็บป่วยเล็กน้อย หากต้องเข้ารับการรักษาในโรงพยาบาล ได้จัดรถรับ-ส่งอํานวยความสะดวก พร้อมทั้งประสานกับรพ.สต.จัดส่งยาให้กับผู้ป่วยโรคเรื้อรังถึงบ้านเพื่อป้องกันการขาดยา เนื่องจากประชาชนส่วนใหญ่ไม่ค่อยออกจากบ้านและมีปัญหาในการเดินทาง
นอกจากนี้ เนื่องจากน้ํามีปริมาณมาก รถใหญ่ไม่สามารถวิ่งผ่านได้ โรงพยาบาลจึงปรับเปลี่ยนการขนส่งถังออกซิเจนจากขนาดใหญ่เป็นขนาดเล็กแทน เพื่อไม่ให้กระทบต่อการดูแลรักษาคนไข้ และหากน้ําเข้าท่วมโรงพยาบาลจะใช้แผนระดับจังหวัด เคลื่อนย้ายและรับส่งต่อผู้ป่วย โดยกรณีเจ็บป่วยเล็กน้อยไม่รุนแรง จะส่งต่อโรงพยาบาลคู่ขนานที่อําเภอบางระจัน กรณีเจ็บป่วยรุนแรง จะส่งต่อโรงพยาบาลสิงห์บุรี แต่หากโรงพยาบาลสิงห์บุรีมีน้ําท่วม จะประสานส่งต่อไปยังโรงพยาบาลสระบุรีและโรงพยบาลลพบุรีต่อไป
************************************************** 15 ตุลาคม 2565
รัฐบาลไทย-ข่าวทำเนียบรัฐบาล-รัฐบาลโชว์ผลงานกระทรวงเกษตร ผลักดันแปลงเกษตรได้มาตรฐานจีน 1.7 แสนแปลง ดันยอดส่งออกผลไม้หกเดือนแรกเพิ่ม 122% เข้มตรวจสอบสวมสิทธิ์ผลไม้
วันจันทร์ที่ 5 กันยายน 2565
รัฐบาลโชว์ผลงานกระทรวงเกษตร ผลักดันแปลงเกษตรได้มาตรฐานจีน 1.7 แสนแปลง ดันยอดส่งออกผลไม้หกเดือนแรกเพิ่ม 122% เข้มตรวจสอบสวมสิทธิ์ผลไม้
รองโฆษกฯ เผยรัฐบาลโชว์ผลงานกระทรวงเกษตร ผลักดันแปลงเกษตรได้มาตรฐานจีน 1.7 แสนแปลง ดันยอดส่งออกผลไม้หกเดือนแรกเพิ่ม 122% เข้มตรวจสอบสวมสิทธิ์ผลไม้
วันนี้ (5 ก.ย.65) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามนโยบายเกษตรผลิต พาณิชย์ตลาดของรัฐบาล ทําให้การส่งออกสินค้าเกษตรมีปริมาณเพิ่มขึ้นอย่างมาก โดยทางกระทรวงเกษตรและสหกรณ์รายงานว่า ในช่วงเดือนมกราคม-มิถุนายน ปี 2565 มีการส่งออกสินค้าเกษตร ปริมาณรวม 4 แสนตัน คิดเป็นมูลค่า 2.8 หมื่นล้านล้านบาท มากกว่าช่วงเดียวกันของปีก่อนถึง 122 % สินค้าเกษตรที่ส่งออกมากที่สุด 5 อันดับแรก ได้แก่ ทุเรียน มังคุด ลําไย ส้มโอ และพริกสด ความสําเร็จดังกล่าวมาจาก การขับเคลื่อนภาครัฐที่ส่งเสริมให้การผลิตเป็นไปตามมาตรฐานสากลและ ผู้ประกอบการสามารถผ่านการขึ้นทะเบียน กับ General Administration of Customs China: GACC)มีผลบังคับใช้เมื่อวันที่ 1 มกราคม 2565 ซึ่งกําหนดให้ผู้ที่ต้องการส่งออกผลิตภัณฑ์อาหารทุกชนิดมายังจีนจะต้องขึ้นทะเบียนกับ GACC
ทั้งนี้ ในช่วงที่ผ่านมา นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการเรื่องการยกระดับมาตรฐานคุณภาพสินค้าเกษตรให้เป็นไปตามมาตรฐานสากล และมาตรฐานการป้องกันการแพร่ระบาดโควิด19 ของจีน ทําให้ปัจจุบันมีแปลงเกษตรกรที่ได้รับการขึ้นทะเบียน GAP กับกรมวิชาการเกษตร และได้รับการยอมรับและขึ้นทะเบียนกับ GACC สําหรับการส่งออกผลไม้ไปจีน 13 ชนิด จํานวน 175,069 แปลง และมีโรงคัดบรรจุผลไม้ที่ได้รับการขึ้นทะเบียน GMP กับกรมวิชาการเกษตร จํานวน 1,783 โรงคัดบรรจุ ปริมาณการส่งออกผลไม้ไปจีน จํานวน 71,213 ชิปเม้นท์ ปริมาณรวม 1.82 ล้านตัน มูลค่าประมาณ 100,451.72 ล้านบาท
มากไปกว่านั้น หน่วยงานรัฐ อาทิ กระทรวงพาณิชย์ กระทรวงการต่างประเทศ การะทรวงเกษตรฯ ได้บูรณาการการทํางาน เพื่ออํานวยความสะดวกให้ผู้ประกอบการขนส่งสินค้าผ่านด่าน ได้สะดวกขึ้น ภายใต้มาตราเข้ม Zero-covidของจีน เช่น การประสานงานกับทางการจีนอย่างใกล้ชิด การให้คําแนะนําและอํานวยความสะดวกให้แก่ผู้ประกอบการในการส่งออกให้ตรวจสอบ โรคแมลง และศัตรูพืช และเข้มงวดในการปฏิบัติงานด้านการป้องกัน Covid-19 เช่น ฉีดพ่นน้ํายาฆ่าเชื้อทั้งสินค้า ตู้สินค้า ณ โรงคัดบรรจุ และจุดตรวจสินค้า ตั้งแต่ในสวนจนถึงกระบวนการในโรงคัดบรรจุผลไม้ส่งออกจีน โดยใช้ระบบใบรับรองสุขอนามัยพืชอิเล็กทรอนิกส์ “e Phyto” ที่สามารถตรวจสอบข้อมูลย้อนกลับได้ตั้งแต่ประเทศปลายทางจนถึงเกษตรกรผู้ผลิต สร้างความมั่งคงต่อผลไม้ส่งออก และมีคุณภาพตรงตามความต้องการของผู้บริโภคชาวจีน
นางสาวรัชดา กล่าวว่า จีนเป็นตลาดส่งออกสินค้าผลไม้ไทยที่ใหญ่ที่สุด ตัวเลขการส่งออกที่เพิ่มมากขึ้นถึง 122% ชี้ชัดถึงความสําเร็จของรัฐบาลในการเดินหน้านโยบายเกษตรผลิต พาณิชย์ตลาด ทําให้การจัดการส่งออกผลไม้เกิดขึ้นอย่างเป็นระบบ สอดรับมาตรฐานสุขอนามัยของจีน ผู้บริโภคมีความมั่นใจ ขณะเดียวกัน รัฐบาลก็ได้เข้มงวดและเฝ้าระวังการลักลอบนําผลไม้จากต่างประเทศมาสวมสิทธิ์เป็นผลไม้ไทยแล้วส่งออกไปยังจีนเช่นกัน ซึ่งนายเฉลิมชัยฯได้สั่งการให้ด่านตรวจพืช ตรวจตราโดยละเอียด หากพบการสวมสิทธิ์จะดําเนินการตามกฎหมายกับผู้เกี่ยวข้องทั้งหมด รวมถึงผู้ส่งออกหรือตัวแทนผู้ส่งออกทันที
---------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จี้คุมประพฤติ ตรวจเช็คกำไล EM - เตรียมระบบศูนย์ติดตามให้สมบูรณ์
วันจันทร์ที่ 24 ตุลาคม 2565
รัฐมนตรีว่าการกระทรวงยุติธรรม จี้คุมประพฤติ ตรวจเช็คกําไล EM - เตรียมระบบศูนย์ติดตามให้สมบูรณ์
รัฐมนตรีว่าการกระทรวงยุติธรรม จี้คุมประพฤติ ตรวจเช็คกําไล EM - เตรียมระบบศูนย์ติดตามให้สมบูรณ์ หลังครม.มีมติใช้คุมคนติดยา พร้อมรองรับกฎหมาย JSOC หวังช่วยให้สังคมปลอดภัยมากขึ้น
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า หลังจากที่คณะรัฐมนตรี (ครม.) มีมติการใช้อุปกรณ์อิเล็กทรอนิกส์ติดตามตัว (EM) เห็นควรให้กระทรวงยุติธรรมพิจารณาเสนอแนวทางการใช้อุปกรณ์อิเล็กทรอนิกส์ติดตามตัวมาสนับสนุนการติดตามหรือคุมประพฤติผู้เสพหรือครอบครองยาเสพติดเพื่อประสิทธิภาพในการปรับพฤตินิสัยหรือการป้องกันอาชญากรรมนั้น ตนได้ให้ กรมคุมประพฤติ เตรียมความพร้อม ตรวจเช็คอุปกรณ์ที่มีอยู่ให้สมบูรณ์พร้อมใช้งาน และในส่วนของศูนย์เฝ้าระวังความปลอดภัยของประชาชน หรือ ศูนย์ JSOC ให้เตรียมระบบต่างๆให้พร้อม ทั้งในเรื่องของโปรแกรมและบุคคลากร และต้องบูรณาการร่วมกับหน่วยงานต่างๆที่เกี่ยวข้องเพื่อให้ภารกิจออกมาสมบูรณ์ที่สุด
"เรามีเครื่องมืออยู่แล้ว จะต้องดูแลตรวจเช็คอย่างสม่ําเสมอ ให้พร้อมในการใช้งานตลอดเวลา เพื่อใช้ในการติดตามผู้เสพยาเข้าสู่การบําบัดอย่างจริงจัง รวมทั้งยังเป็นการป้องกันอาชญากรรมที่จะเกิดขึ้นในสังคม และเราจะต้องประสานกับหน่วยงานต่างๆ บูรณาการร่วมกันให้มากขึ้น ยื่นคําร้องขอกับศาลให้ใช้กําไล EM ให้มากๆ จะได้ทําให้สังคมมีความปลอดภัยมากขึ้น นอกจากนี้ยังเป็นการเตรียมความพร้อมรับ พ.ร.บ.ป้องกันการกระทําความผิดซ้ําเกี่ยวกับความผิดทางเพศและความรุนแรง ที่อยู่ระหว่างรอการประกาศใช้ด้วย "นายสมศักดิ์ กล่าว
รัฐบาลไทย-ข่าวทำเนียบรัฐบาล-“น้อยหน่าปากช่องเขาใหญ่” ขึ้นทะเบียนสินค้า GI ใหม่ หวาน หอม เนื้อเหนียว เมล็ดเล็ก สร้างรายได้ให้เกษตรกรกว่า 51 ลบ. ต่อปี
วันอาทิตย์ที่ 30 ตุลาคม 2565
“น้อยหน่าปากช่องเขาใหญ่” ขึ้นทะเบียนสินค้า GI ใหม่ หวาน หอม เนื้อเหนียว เมล็ดเล็ก สร้างรายได้ให้เกษตรกรกว่า 51 ลบ. ต่อปี
.....
การขึ้นทะเบียนสิ่งบ่งชี้ทางภูมิศาสตร์ (Geographical Indications : GI) เป็นหนึ่งในนโยบายขับเคลื่อนเศรษฐกิจฐานรากของรัฐบาล เพื่อคุ้มครองสินค้าที่มีเอกลักษณ์เฉพาะตัวในพื้นที่แหล่งผลิตสินค้าในแต่ละท้องถิ่น ช่วยสร้างมูลค่าเพิ่มให้กับสินค้า มีระบบควบคุมคุณภาพสินค้าเพื่อสร้างความเชื่อมั่นแก่ผู้บริโภค และขยายช่องทางการตลาดอย่างต่อเนื่อง
.
ล่าสุด กระทรวงพาณิชย์ ประกาศขึ้นทะเบียน “น้อยหน่าปากช่องเขาใหญ่” เป็นสินค้า GI รายการใหม่ของ จ.นครราชสีมา ซึ่งเป็นสินค้าที่มีชื่อเสียงและเป็นที่ยอมรับของผู้บริโภคมาอย่างยาวนาน ทั้งคุณภาพ รสชาติ และอัตลักษณ์โดดเด่น ที่เกิดจากการปลูกในสภาพดินแดง ที่เหมาะต่อการปลูกน้อยหน่ามากที่สุด ส่งผลให้น้อยหน่าปากช่องเขาใหญ่ มีรสชาติหวาน หรือหวานอมเปรี้ยว กลิ่นหอมละมุน เนื้อละเอียด เหนียว เมล็ดเล็ก ทําให้ได้รับความนิยม สามารถสร้างรายได้ให้เกษตรกรในจังหวัด กว่า 51 ล้านบาทต่อปี
.
ปัจจุบัน จ.นครราชสีมา มีสินค้า GI มากที่สุดในประเทศไทย จํานวน 11 สินค้า ประกอบด้วย กาแฟดงมะไฟ กาแฟวังน้ําเขียว ไวน์เขาใหญ่ ข้าวหอมมะลิทุ่งสัมฤทธิ์ มะขามเทศเพชรโนนไทย ทุเรียนปากช่องเขาใหญ่ เครื่องปั้นดินเผาด่านเกวียน ผ้าไหมปักธงชัย เส้นไหมไทยพื้นบ้านอีสาน ผ้าไหมคึมมะอุบัวลาย และน้อยหน่าปากช่องเขาใหญ่ ถือเป็นจังหวัดต้นแบบในการนําระบบ GI มายกระดับสินค้าท้องถิ่นจนเกิดผลสําเร็จอย่างเป็นรูปธรรม ช่วยสร้างรายได้และขับเคลื่อนเศรษฐกิจฐานรากของประเทศได้อย่างยั่งยืน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 2 - 8 กันยายน 2565
วันศุกร์ที่ 9 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 2 - 8 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 2 - 8 กันยายน 2565 พบการกระทําผิด จํานวน 536 คดี คิดเป็นเงินค่าปรับ 9.08 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 2 - 8 กันยายน 2565) พบว่ามีการกระทําผิด จํานวน 536 คดี คิดเป็นเงินค่าปรับ 9.08 ล้านบาท โดยแยกเป็น สุรา จํานวน 280 คดี ค่าปรับ 2.54 ล้านบาท ยาสูบ จํานวน 175 คดี ค่าปรับ 4.71 ล้านบาท ไพ่ จํานวน 13 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 29 คดี ค่าปรับ 0.41 ล้านบาท น้ําหอม จํานวน 1 คดี ค่าปรับ 0.20 ล้านบาท รถจักรยานยนต์ จํานวน 23 คดี ค่าปรับ 0.59 ล้านบาท และสินค้าอื่น ๆ จํานวน 15 คดี ค่าปรับ 0.58 ล้านบาท โดยมีของกลางแยกเป็นสุรา จํานวน 246,320.510 ลิตร ยาสูบ จํานวน 11,508 ซอง ไพ่ จํานวน 180 สํารับ น้ํามันและผลิตภัณฑ์น้ํามัน จํานวน 14,578.000 ลิตร น้ําหอม จํานวน 72 ขวด รถจักรยานยนต์ จํานวน 24 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 8 กันยายน 2565 พบว่ามีการกระทําผิด จํานวน 25,689 คดี คิดเป็นเงินค่าปรับ 464.93 ล้านบาท โดยแยกเป็น สุรา จํานวน 13,967 คดี ค่าปรับ 121.35 ล้านบาท ยาสูบ จํานวน 8,709 คดี ค่าปรับ 235.19 ล้านบาท ไพ่ จํานวน 383 คดี ค่าปรับ 3.64 ล้านบาท น้ํามันและผลิตภัณฑ์น้ํามัน จํานวน 841 คดี ค่าปรับ 29.00 ล้านบาท น้ําหอม จํานวน 105 คดี ค่าปรับ 10.28 ล้านบาท รถจักรยานยนต์ จํานวน 1,055 คดี ค่าปรับ จํานวน 25.95 ล้านบาท และสินค้าอื่น ๆ จํานวน 629 คดี ค่าปรับ 39.52 ล้านบาท โดยมีของกลางแยกเป็นน้ําสุรา จํานวน 452,721.474 ลิตร ยาสูบ จํานวน 3,334,844 ซอง ไพ่ จํานวน 21,614 สํารับ น้ํามันและผลิตภัณฑ์น้ํามัน จํานวน 1,022,307.000 ลิตร น้ําหอม จํานวน 302,932 ขวด รถจักรยานยนต์ จํานวน 1,363 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
รัฐบาลไทย-ข่าวทำเนียบรัฐบาล-ธพว.ตรวจเยี่ยมสาขาขอนแก่น มอบนโยบายเร่งช่วย SMEs ประสบภัย ‘พายุโนรู’ ร่วมส่งมอบถุงยังชีพ เพื่อเป็นกำลังใจและบรรเทาความเดือดร้อนประชาชนในพื้นที่
วันพฤหัสบดีที่ 6 ตุลาคม 2565
ธพว.ตรวจเยี่ยมสาขาขอนแก่น มอบนโยบายเร่งช่วย SMEs ประสบภัย ‘พายุโนรู’ ร่วมส่งมอบถุงยังชีพ เพื่อเป็นกําลังใจและบรรเทาความเดือดร้อนประชาชนในพื้นที่
ธพว. งพื้นที่จังหวัดขอนแก่น เข้าตรวจเยี่ยม SME D Bank สาขาขอนแก่น เพื่อมอบนโยบายให้กับผู้บริหารและเจ้าหน้าที่เร่งให้ความช่วยเหลือผู้ประกอบการเอสเอ็มอีที่ได้รับผลกระทบจาก “พายุโนรู” ผ่าน “มาตรการช่วยเหลือลูกค้าที่ได้รับผลกระทบจากภัยพิบัติ”
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank พร้อมด้วยคณะผู้บริหาร ลงพื้นที่จังหวัดขอนแก่น เข้าตรวจเยี่ยม SME D Bank สาขาขอนแก่น เพื่อมอบนโยบายให้กับผู้บริหารและเจ้าหน้าที่เร่งให้ความช่วยเหลือผู้ประกอบการเอสเอ็มอีที่ได้รับผลกระทบจาก “พายุโนรู” ผ่าน “มาตรการช่วยเหลือลูกค้าที่ได้รับผลกระทบจากภัยพิบัติ” ได้แก่ 1.มาตรการพักชําระหนี้เงินต้น สูงสุด 6 เดือน และ 2.มาตรการเติมทุนเพื่อฟื้นฟูกิจการ วงเงินกู้สูงสุด 5 ล้านบาท ผ่อนชําระนานสูงสุด 12 ปี ปลอดชําระคืนเงินต้น สูงสุด 2 ปีแรก
ทั้งนี้ SME D Bank ห่วงใยประชาชนผู้ประสบภัยน้ําท่วม ซึ่งกําลังได้รับความเดือดร้อน จึงร่วมแรงร่วมใจดําเนินกิจกรรมด้านความรับผิดชอบต่อสังคมและสิ่งแวดล้อม (CSR) จัดทํา “ถุงยังชีพ” บรรจุสิ่งของเครื่องใช้ที่จําเป็นในชีวิตประจําวัน พร้อมนําไปมอบให้แก่ผู้ประสบภัยน้ําท่วม ในพื้นที่จังหวัดขอนแก่นและอุบลราชธานี เพื่อบรรเทาความเดือดร้อนที่เกิดขึ้น ณ จังหวัดขอนแก่น เมื่อเร็ว ๆ นี้
รัฐบาลไทย-ข่าวทำเนียบรัฐบาล-พม. จับมือ ยูนิลีเวอร์ ประเทศไทย ส่งต่อผลิตภัณฑ์อาหาร ยกระดับโภชนาการให้กลุ่มเปราะบาง
วันจันทร์ที่ 19 กันยายน 2565
พม. จับมือ ยูนิลีเวอร์ ประเทศไทย ส่งต่อผลิตภัณฑ์อาหาร ยกระดับโภชนาการให้กลุ่มเปราะบาง
พม. จับมือ ยูนิลีเวอร์ ประเทศไทย ส่งต่อผลิตภัณฑ์อาหาร ยกระดับโภชนาการให้กลุ่มเปราะบาง
วันนี้ (19 ก.ย. 65) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบกลุ่มผลิตภัณฑ์อาหาร คนอร์และเบสท์ฟู้ดส์ บริษัท ยูนิลีเวอร์ ประเทศไทย จํานวน 30,192 ชิ้น มูลค่ารวม 1,141,020 บาท โดยนางณัฏฐิณี เนตรอําไพ ที่ปรึกษาอาวุโสส่วนองค์กรสัมพันธ์ และคณะ ณ ห้องรับรอง ชั้น 9 กระทรวง พม. สะพานขาว ถนนกรุงเกษม กรุงเทพฯ ทั้งนี้ กระทรวงการพัฒนาสังคมและความมั่นคงของมนุษย์ (พม.) จะนํากลุ่มผลิตภัณฑ์อาหารฯ ที่ได้รับบริจาคไปแจกจ่ายช่วยเหลือให้กับกลุ่มเปราะบางทั่วประเทศ ทั้งเด็ก เยาวชน แม่เลี้ยงเดี่ยว ผู้สูงอายุ คนพิการ และผู้ด้อยโอกาสในสังคม เพื่อร่วมสร้างความมั่นคงทางอาหารและยกระดับโภชนาการให้กับกลุ่มเปราะบางที่ประสบปัญหาความเดือดร้อนทางสังคมและสถานการณ์การแพร่ระบาดของโควิด – 19 เป็นการลดความเหลื่อมล้ํา การกระจายความเป็นธรรมและความเท่าเทียม โดยไม่ทิ้งใครไว้ข้างหลังตามนโยบายรัฐบาล นอกจากนี้ ได้หารือถึงความร่วมมือเกี่ยวกับการส่งเสริมการประกอบอาชีพให้กับกลุ่มแม่เลี้ยงเดี่ยว ด้วยการฝึกสอนทําอาหารสูตรเฉพาะสําหรับกระทรวง พม. และนําไปจําหน่าย เพื่อสร้างรายได้ต่อไป
รัฐบาลไทย-ข่าวทำเนียบรัฐบาล-คณะกรรมตรวจสอบและประเมินผล ก.ดิจิทัล หนุนโครงการพัฒนาฟาร์มโคนมคุณภาพสูงเพื่อการเติบโตอย่างยั่งยืน ใน จ.สระบุรี เป็นต้นแบบโครงสร้างเกษตรกรในประเทศ
วันอังคารที่ 30 สิงหาคม 2565
คณะกรรมตรวจสอบและประเมินผล ก.ดิจิทัล หนุนโครงการพัฒนาฟาร์มโคนมคุณภาพสูงเพื่อการเติบโตอย่างยั่งยืน ใน จ.สระบุรี เป็นต้นแบบโครงสร้างเกษตรกรในประเทศ
คณะกรรมตรวจสอบและประเมินผล ก.ดิจิทัล หนุนโครงการพัฒนาฟาร์มโคนมคุณภาพสูงเพื่อการเติบโตอย่างยั่งยืน ใน จ.สระบุรี เป็นต้นแบบโครงสร้างเกษตรกรในประเทศ
“คณะกรรมตรวจสอบและประเมินผล ก.ดิจิทัล หนุนโครงการพัฒนาฟาร์มโคนมคุณภาพสูงเพื่อการเติบโตอย่างยั่งยืน ใน จ.สระบุรี เป็นต้นแบบโครงสร้างเกษตรกรในประเทศ หลังนําระบบซอฟต์แวร์สร้างระบบ Big Data กิจการโคนมแบบครบวงจร สร้างความเข้มแข็งและลดความเหลื่อมล้ําให้เกษตรกรไทย
เมื่อวันที่ 25-27 สิงหาคม 2565 นางจีราวรรณ บุญเพิ่ม ประธานกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม (ค.ต.ป.ดศ.) เป็นประธานการประชุม ค.ต.ป.ดศ. ครั้งที่ 8/2565 พร้อมนําคณะกรรมการฯ ลงพื้นที่ติดตามตรวจสอบและประเมินผลการดําเนินงานโครงการตามประเด็นการตรวจสอบและประเมินผลภาคราชการ ประจําปี 2565 ในพื้นที่จังหวัดสระบุรีและจังหวัดนครราชสีมา
ในระหว่างลงพื้นที่ได้มีการประชุมร่วมกับหัวหน้าหน่วยงานสังกัดกระทรวงฯ ได้แก่ สํานักงานสถิติจังหวัดนครราชสีมา สถานีอุตุนิยมวิทยานครราชสีมา สํานักงานไปรษณีย์เขต 3 นครราชสีมา สํานักงานบริการลูกค้า บมจ.โทรคมนาคมแห่งชาติ จังหวัดนครราชสีมา และสํานักงานส่งเสริมเศรษฐกิจดิจิทัล (สาขาภาคอีสานตอนล่าง) เพื่อติดตามผลการดําเนินงานโครงการฯ ตามประเด็นการตรวจสอบและประเมินผลภาคราชการ ประจําปี 2565 และโครงการอื่นที่สําคัญของกระทรวงดิจิทัลฯ รวมทั้งรับฟังปัญหา/อุปสรรคในการดําเนินงานโครงการสําคัญต่าง ๆ
จากนั้นคณะฯ เดินทางตรวจเยี่ยม โครงการพัฒนาฟาร์มโคนมคุณภาพสูงเพื่อการเติบโตอย่างยั่งยืน (การประยุกต์ใช้ระบบ Zyan Dairy) ณ บริษัท แดรี่โฮม วิสาหกิจ เพื่อสังคม จํากัด อําเภอมวกเหล็ก จังหวัดสระบุรี ซึ่งสํานักงานส่งเสริมเศรษฐกิจดิจิทัล (สศด./ดีป้า) ให้การส่งเสริมสนับสนุนการใช้ระบบซอฟต์แวร์เป็นระบบหลักในการสร้างระบบ Big Data ในกิจการโคนม เพื่อรวบรวมข้อมูลเกี่ยวกับโคนมในฟาร์ม ข้อมูลปริมาณและคุณภาพนมจากศูนย์รับน้ํานม เป็นช่องทางให้เกษตรกรกรอกข้อมูลเกี่ยวกับโค ฟาร์ม ประกอบด้วย 2 ระบบ คือ ระบบบริหารการจัดการฟาร์ม (Zyan Dairy) และระบบจัดการศูนย์รวบรวมน้ํานมดิบ (Zyan MCC)
การใช้ระบบดังกล่าวสามารถช่วยลดค่าใช้จ่ายด้านแรงงาน ลดความสูญเสียจากข้อมูลที่ผิดพลาด เพิ่มราคาน้ํานมดิบขึ้นอีกจากมาตรฐานคุณภาพ และช่วยประหยัดกระดาษที่ต้องใช้ในการเขียนบิลปริมาณน้ํานมดิบให้แก่เกษตรกร รวมทั้งลดความผิดพลาดจากการเขียนบิล ลดการทุจริตในการบวกเพิ่มปริมาณน้ํานมดิบที่ไม่เป็นจริง สามารถดูข้อมูลผ่านแอปพลิเคชันเซียนแดรี่ฟาร์มของเกษตรกรทั้งรายวันและข้อมูลสถิติการส่งน้ํานมดิบรายเดือน/รายปีแบบย้อนหลังได้ด้วย
ทั้งนี้ ค.ต.ป.ดศ. เห็นว่า โครงการพัฒนาฟาร์มโคนมคุณภาพสูงเพื่อการเติบโตอย่างยั่งยืน เป็นระบบครบวงจร มีความเข้มแข็งจากกลุ่มเกษตรกรรวมตัวกันเป็นวิสาหกิจชุมชน ซึ่งควรได้รับการส่งเสริมและสนับสนุนให้เป็นต้นแบบโครงสร้างเกษตรกรในประเทศ รวมทั้งควรนําเสนอภาพความสําเร็จนี้ให้ผู้กําหนดนโยบายในระดับประเทศได้รับทราบ โดยการจัดทํารายงานสรุปผลการดําเนินงานโครงการฯ ควรมีการกําหนด Key Success ให้ชัดเจน ระบุถึงปัญหา/อุปสรรค ข้อเสนอแนะ และแนวทางที่จะนําไปพัฒนาต่อยอดขยายผลในระยะต่อไปด้วย
************************
รัฐบาลไทย-ข่าวทำเนียบรัฐบาล-ดีอีเอส จัดร่วมระดมความคิดเห็น กำหนดทิศทางด้านยุทธศาสตร์ นำนโยบายรัฐบาลมาสู่การปฏิบัติ  เน้นขับเคลื่อนงานยุทธศาสตร์เชิงพื้นที่
วันเสาร์ที่ 10 กันยายน 2565
ดีอีเอส จัดร่วมระดมความคิดเห็น กําหนดทิศทางด้านยุทธศาสตร์ นํานโยบายรัฐบาลมาสู่การปฏิบัติ  เน้นขับเคลื่อนงานยุทธศาสตร์เชิงพื้นที่
ดีอีเอส จัดร่วมระดมความคิดเห็น กําหนดทิศทางด้านยุทธศาสตร์ นํานโยบายรัฐบาลมาสู่การปฏิบัติ  เน้นขับเคลื่อนงานยุทธศาสตร์เชิงพื้นที่
เมื่อวันที่10กันยายน2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ได้บรรยายพิเศษในหัวข้อ“การประชุมเชิงปฏิบัติเพื่อขับเคลื่อนงานด้านยุทธศาสตร์และแผนงานของกระทรวงดิจิทัลเพื่อเศรษฐกิจและสังคม”ซึ่งจัดขึ้นระหว่างวันที่9-10กันยายน2565ณโรงแรมสปริงฟิลด์แอทซีรีสอร์ทแอนด์สปา   อ.ชะอําจ.เพชรบุรี โดยมีผู้บริหารและเจ้าหน้าที่วิเคราะห์นโยบายและแผนของหน่วยงานในสังกัดกระทรวงดิจิทัลเพื่อเศรษฐกิจและสังคม
ภายในงานมีการบรรยายพิเศษเรื่องการเพิ่มศักยภาพระบบปฏิบัติงานเพื่อขับเคลื่อนงานยุทธศาสตร์เชิงพื้นที่และหัวข้ออื่นๆที่เกี่ยวข้องเพื่อให้สอดคล้องกับบทบาทของกระทรวงดิจิทัลฯในการขับเคลื่อนภารกิจระดับประเทศที่สําคัญในหลายเรื่องซึ่งกระทรวงจะต้องเร่งดําเนินการและกําหนดทิศทางงานด้านยุทธศาสตร์และแผนงานกระทรวงดิจิทัลเพื่อเศรษฐกิจและสังคมตลอดจนนํานโยบายรัฐบาลมาสู่การปฏิบัติ
ในการนี้กองยุทธศาสตร์และแผนงานสํานักงานปลัดกระทรวงดิจิทัลเพื่อเศรษฐกิจและสังคมตระหนักถึงความสําคัญดังกล่าวจึงได้ดําเนินการจัดการประชุมครั้งนี้ เพื่อให้กลุ่มเป้าหมายได้ร่วมระดมความคิดเห็นเพื่อจะได้บทสรุปแนวทางการดําเนินงานและการประสานร่วมมือกันในการดําเนินงานด้านต่างๆให้สอดคล้องเกี่ยวเนื่องและเป็นไปในทิศทางเดียวกันสอดรับกับนโยบายของรัฐบาลและเป็นไปตามที่กฎหมายกําหนดเพื่อให้เกิดประโยชน์กับการขับเคลื่อนงานด้านดิจิทัลเพื่อเศรษฐกิจและสังคมแก่ประเทศชาติและลงสู่ประชาชนต่อไป
*************
รัฐบาลไทย-ข่าวทำเนียบรัฐบาล-รมว.พม. ร่วมงานวันไม่ใช้ความรุนแรงสากล ประจำปี 2565
วันอังคารที่ 4 ตุลาคม 2565
รมว.พม. ร่วมงานวันไม่ใช้ความรุนแรงสากล ประจําปี 2565
รมว.พม. ร่วมงานวันไม่ใช้ความรุนแรงสากล ประจําปี 2565
วันที่ 3 ตุลาคม 2565 เวลา 10.00 น. ที่ศูนย์ประชุมแห่งสหประชาชาติ กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เข้าร่วมงานวันไม่ใช้ความรุนแรงสากล ประจําปี 2565 จัดโดยสถานเอกอัครราชทูตอินเดีย ประจําประเทศไทย ร่วมกับ คณะกรรมการเศรษฐกิจและสังคมแห่งเอเชียและแปซิฟิกแห่งสหประชาชาติ (Economic and Social Commission for Asia and the Pacific: UNESCAP) ซึ่งสมัชชาใหญ่แห่งสหประชาชาติ (United Nations General Assembly: UNGA) ได้รับรองข้อมติให้วันที่ 2 ตุลาคม ซึ่งเป็นวันคล้ายวันเกิดของมหาตมะ คานธี เป็นวันไม่ใช้ความรุนแรงสากล
นายจุติ กล่าวว่า ตนพร้อมด้วย Ms. Armida Salsiah Alisjahbana เลขาธิการ UNESCAP และ Mrs. Alpana Dubey อุปทูต สถานเอกอัครราชทูตอินเดีย ประจําประเทศไทย ได้รับเกียรติให้เป็นผู้แทนคล้องมาลัยเพื่อแสดงความเคารพต่อรูปจําลองของมหาตมะ คานธี บริเวณโถงชั้น 1 ศูนย์ประชุมแห่งสหประชาชาติ กรุงเทพฯ จากนั้น ตนได้กล่าวแสดงความยินดีที่ได้รับเกียรติเข้าร่วมงานครั้งนี้และระลึกถึงมหาตมะ คานธี ผู้เป็นสัญลักษณ์ของสันติภาพและการไม่ใช้ความรุนแรง ซึ่งสันติภาพจะสร้างสภาพแวดล้อมที่ทุกคนสามารถพัฒนาขึ้นได้ โดยไม่คํานึงถึงเชื้อชาติ สีผิว ศาสนา เพศ ชนชั้น หรือวรรณะ
รัฐบาลไทย-ข่าวทำเนียบรัฐบาล-สรรพากรยกระดับการแลกเปลี่ยนรายงานข้อมูลรายประเทศตามแนวทาง OECD เริ่มใช้ปี 2566
วันศุกร์ที่ 21 ตุลาคม 2565
สรรพากรยกระดับการแลกเปลี่ยนรายงานข้อมูลรายประเทศตามแนวทาง OECD เริ่มใช้ปี 2566
ครม.มีมติเมื่อวันที่ 18 ต.ค.2565 อนุมัติหลักการในการเข้าร่วมเป็นภาคีความตกลงพหุภาคีระหว่างเจ้าหน้าที่ผู้มีอํานาจในการแลกเปลี่ยนรายงานข้อมูลรายประเทศ เพื่อยกระดับการแลกเปลี่ยนรายงานข้อมูลรายประเทศให้เป็นมาตรฐานสากล จะเริ่มแลกเปลี่ยนข้อมูลได้ในปี 2566
คณะรัฐมนตรีมีมติเมื่อวันที่ 18 ตุลาคม 2565 อนุมัติหลักการในการเข้าร่วมเป็นภาคีความตกลงพหุภาคีระหว่างเจ้าหน้าที่ผู้มีอํานาจในการแลกเปลี่ยนรายงานข้อมูลรายประเทศ (Multilateral Competent Authority Agreement on the Exchange of Country-by-Country Reports: CbC MCAA) เพื่อยกระดับการแลกเปลี่ยนรายงานข้อมูลรายประเทศ (Country-by-Country Reports: CbCR) ให้เป็นมาตรฐานสากลตามแนวทางขององค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development: OECD) โดยจะเริ่มแลกเปลี่ยนข้อมูลได้ในปี 2566 เป็นต้นไป
นายลวรณ แสงสนิท อธิบดีกรมสรรพากร เปิดเผยว่า “ประเทศไทยได้เข้าร่วมเป็นสมาชิกกรอบความร่วมมือของ OECD ที่มุ่งเน้นการป้องกันการกัดกร่อนฐานภาษีและการโยกย้ายกําไร (Inclusive Framework on Base Erosion and Profit Shifting) ตั้งแต่ปี 2560 ปัจจุบันมีสมาชิก 141 ประเทศ โดยกรอบความร่วมมือดังกล่าวกําหนดให้การรายงานข้อมูล CbCR เป็นมาตรฐานขั้นต่ําที่ประเทศสมาชิกจะต้องดําเนินการให้สอดคล้องตามมาตรฐานสากลที่กําหนด ซึ่งรวมถึงการแลกเปลี่ยนรายงานข้อมูล CbCR แบบอัตโนมัติระหว่างประเทศสมาชิก กรมสรรพากรจึงเตรียมการดําเนินการที่เกี่ยวข้องในเรื่องนี้มาอย่างต่อเนื่อง โดยได้ตรากฎหมายกําหนดให้ผู้มีหน้าที่ แจ้งข้อความตามรายงานข้อมูล CbCR เริ่มแจ้งข้อมูล ตั้งแต่รอบระยะเวลาบัญชีที่เริ่มในหรือหลังวันที่ 1 มกราคม 2564 เป็นต้นไป และกําหนดส่งข้อมูลครั้งแรกภายในวันที่ 31 ธันวาคม 2565 นี้ ตามประกาศอธิบดีกรมสรรพากรเกี่ยวกับภาษีเงินได้ (ฉบับที่ 408) และกรมสรรพากรได้เตรียมการเพื่อเริ่มแลกเปลี่ยนรายงานข้อมูล CbCR โดยเสนอคณะรัฐมนตรีให้ความเห็นชอบในการเข้าร่วมเป็นภาคีความตกลง CbC MCAA ซึ่งเป็นความตกลงระหว่างประเทศ แบบพหุภาคีที่กําหนดให้ประเทศภาคีแลกเปลี่ยนรายงานข้อมูล CbCR แบบอัตโนมัติเป็นรายปี ปัจจุบันมีภาคี 92 ประเทศ สําหรับการดําเนินการในขั้นตอนต่อไป ประเทศไทยจะลงนามเข้าเป็นภาคีในความตกลง CbC MCAA และจะเริ่มแลกเปลี่ยนข้อมูลกับประเทศภาคีครั้งแรกในเดือนมิถุนายน 2566”
นายลวรณ แสงสนิท อธิบดีกรมสรรพากร กล่าวสรุปว่า “การเข้าร่วมเป็นภาคีความตกลง CbC MCAA เป็นการแสดงให้เห็นถึงความมุ่งมั่นในการพัฒนาการดําเนินการที่เกี่ยวข้องกับการแลกเปลี่ยนรายงานข้อมูล CbCR ให้สอดคล้องกับมาตรฐานสากล ซึ่งจะก่อให้เกิดประโยชน์ต่อประเทศไทยอย่างมาก กล่าวคือ กลุ่มบริษัทหรือห้างหุ้นส่วนนิติบุคคลข้ามชาติ (MNE Group) ที่มีบริษัทหรือห้างหุ้นส่วนนิติบุคคลลําดับสูงสุดอยู่ในประเทศไทยจะสามารถยื่นรายงานข้อมูล CbCR ผ่านประเทศไทยได้ นอกจากนี้ประเทศไทยจะได้รับรายงานข้อมูล CbCR จากประเทศภาคีที่เป็นที่ตั้งของ MNE Group และมีกิจการที่เกี่ยวข้องในประเทศไทยทั้งหมด ซึ่งข้อมูลดังกล่าวจะสามารถนํามาใช้ประโยชน์ในการบริหารจัดเก็บภาษีได้อย่างมีประสิทธิภาพ อันจะเป็นการ ช่วยส่งเสริมความโปร่งใส สร้างความเป็นธรรม และต่อต้านการหลีกเลี่ยงภาษีข้ามชาติ รวมถึงส่งเสริมขีดความสามารถในการแข่งขันของประเทศด้านการลงทุนระหว่างประเทศต่อไป”
รัฐบาลไทย-ข่าวทำเนียบรัฐบาล-สป.รับมอบชุดตรวจ ATK จากภาคเอกชน ใช้คัดกรอง ลดเสี่ยงแพร่กระจายเชื้อในห้วงปลายฤดูฝนต่อด้วยฤดูหนาว อาจทำให้ผู้ป่วยมีอาการคล้ายไข้หวัดมากขึ้น จึงจำเป็นต้องมีการตรวจ ATK ในเบื้องต้นก่อ
วันศุกร์ที่ 21 ตุลาคม 2565
สป.รับมอบชุดตรวจ ATK จากภาคเอกชน ใช้คัดกรอง ลดเสี่ยงแพร่กระจายเชื้อในห้วงปลายฤดูฝนต่อด้วยฤดูหนาว อาจทําให้ผู้ป่วยมีอาการคล้ายไข้หวัดมากขึ้น จึงจําเป็นต้องมีการตรวจ ATK ในเบื้องต้นก่อ
วันนี้ (20 ต.ค. 65 เวลา 09.00 น.) พลเอก สิทธิพร มุสิกะสิน รองปลัดกระทรวงกลาโหม ผู้แทนปลัดกระทรวงกลาโหม รับมอบชุดตรวจโควิด-19 (ATK) แบบตรวจทางน้ําลาย จํานวน 5,000 ชุด จากคุณพิสิษฐ์ วรรณวิทยาภา ประธานกรรมการบริษัท พี ซี แอล โฮลดิ้ง จํากัด (มหาชน)
เพื่อให้สํานักงานปลัดกระทรวงกลาโหมไว้ใช้ประโยชน์ในการตรวจคัดกรองโรคโควิด-19 ณ ห้องสราญรมย์ ในศาลาว่าการกลาโหม สําหรับชุดตรวจโควิด ATK แบบน้ําลาย ที่ได้รับในวันนี้สํานักงานปลัดกระทรวงกลาโหมจะนําไปใช้ให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม กล่าวปิดการประชุมคณะทำงานด้านการขนส่งของเอเปค ครั้งที่ 52
วันจันทร์ที่ 19 กันยายน 2565
นายชยธรรม์ พรหมศร ปลัดกระทรวงคมนาคม กล่าวปิดการประชุมคณะทํางานด้านการขนส่งของเอเปค ครั้งที่ 52
เมื่อวันที่ 16 กันยายน 2565 ณ โรงแรมพูลแมน คิงเพาเวอร์ กรุงเทพฯ
นายชยธรรม์ พรหมศร ปลัดกระทรวงคมนาคม กล่าวปิดการประชุมคณะทํางานด้านการขนส่งของเอเปค ครั้งที่ 52 (the 52nd APEC Transportation Working Group: TPTWG52) เมื่อวันที่ 16 กันยายน 2565 ณ โรงแรมพูลแมน คิงเพาเวอร์ กรุงเทพฯ
กระทรวงคมนาคมเป็นเจ้าภาพจัดการประชุมคณะทํางานด้านการขนส่งของเอเปค ครั้งที่ 52 (the 52nd APEC Transportation Working Group: TPTWG52) ระหว่างวันที่ 14 - 16 กันยายน 2565 โดยมีสมาชิกเขตเศรษฐกิจเอเปคเข้าร่วมประชุมทั้งรูปแบบ Online และ Onsite ภายใต้เป้าหมายหลัก “การขนส่งที่ไร้รอยต่อ อัจฉริยะ และยั่งยืน” (Seamless, Smart and Sustainable Transportation)
ปลัดกระทรวงคมนาคม กล่าวว่า การประชุมคณะทํางานด้านการขนส่งของเอเปค ครั้งที่ 52 เป็นเวทีสําคัญในการหารือและแลกเปลี่ยนประสบการณ์และความคิดเห็นร่วมกันระหว่างกลุ่มผู้เชี่ยวชาญทั้ง 4 สาขา คือ กลุ่มผู้เชี่ยวชาญด้านการขนส่งทางอากาศ กลุ่มผู้เชี่ยวชาญด้านการขนส่งต่อเนื่องหลายรูปแบบและระบบขนส่งอัจฉริยะ กลุ่มผู้เชี่ยวชาญด้านการขนส่งทางบก และกลุ่มผู้เชี่ยวชาญด้านการขนส่งทางน้ํา เพื่อส่งเสริมความเชื่อมโยงด้านโครงสร้างพื้นฐานทั้งในมิติบก น้ํา ราง และอากาศ เสริมสร้างความยืดหยุ่นของห่วงโซ่อุปทานและโอกาสในการเติบโตและฟื้นตัวทางเศรษฐกิจในยุคหลังการแพร่ระบาดของโรคโควิด-19
ทั้งนี้ ที่ประชุมได้รับรองแผนยุทธศาสตร์ด้านการขนส่งของเอเปค ปี พ.ศ. 2565 - 2568 (TPTWG Strategic Action Plan 2022-2025) ซึ่งจะเป็นกรอบการทํางานและแนวทางในการพัฒนาแผนงานประจําปีและกิจกรรมของกลุ่มผู้เชี่ยวชาญใน 4 สาขา รวมถึงโครงการต่าง ๆ ในกรอบเอเปคด้านการขนส่ง กําหนดทิศทางด้านการพัฒนาในอนาคต เพื่อบรรลุตามวิสัยทัศน์ปุตราจายาภายใต้กรอบเอเปค ปี ค.ศ. 2040 ที่มุ่งสร้างเขตเศรษฐกิจเอเชียแปซิฟิกที่เปิดกว้าง มีพลวัต ยืดหยุ่น และสันติสุข เพื่อความยั่งยืนแก่ประชาชน
รัฐบาลไทย-ข่าวทำเนียบรัฐบาล-35 สหภาพแรงงานรัฐวิสาหกิจ เข้ายื่นหนังสือขอ รมว.เฮ้ง ช่วยถอนร่าง พ.ร.บ.แรงงานสัมพันธ์ในรัฐวิสาหกิจ พ.ศ. ....
วันพฤหัสบดีที่ 3 พฤศจิกายน 2565
35 สหภาพแรงงานรัฐวิสาหกิจ เข้ายื่นหนังสือขอ รมว.เฮ้ง ช่วยถอนร่าง พ.ร.บ.แรงงานสัมพันธ์ในรัฐวิสาหกิจ พ.ศ. ....
...
วันที่ 3 พฤศจิกายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นตัวแทนรับยื่นหนังสือจาก นายมานพ เกื้อรัตน์ เลขาธิการสมาพันธ์แรงงานรัฐวิสาหกิจสัมพันธ์ (สรส.) ประธานสหภาพการยางแห่งประเทศไทย เป็นผู้นํายื่นหนังสือถึง พล.อ.ประยุทธ์ จันทร์โอชา นายกรัฐมนตรี โดยยื่นผ่านรัฐมนตรีว่าการกระทรวงแรงงาน โดยมี ประธานสหภาพแรงงานรัฐวิสาหกิจอีกจํานวน 35 แห่ง เข้ายื่นหนังสือด้วย เนื่องจากสมาพันธ์แรงงานรัฐวิสาหกิจสัมพันธ์ มีมติไม่เห็นด้วยกับร่าง พ.ร.บ.แรงงานสัมพันธ์ในรัฐวิสาหกิจ พ.ศ. .... เพราะจะทําให้สหภาพแรงงานรัฐวิสาหกิจอ่อนแอลง อาจทําให้เกิดโอกาสทุจริตมากขึ้น จึงเรียกร้องคัดค้านให้รัฐบาลถอนร่าง พ.ร.บ.ดังกล่าวออกมาก่อน เพื่อให้ผู้มีส่วนเกี่ยวข้องได้มาร่วมกันพิจารณาตามกระบวนการ ณ บริเวณโถงด้านล่างอาคารกระทรวงแรงงาน
นายสุรชัย กล่าวว่า รัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานทุกคนที่เป็นฟันเฟืองสําคัญในการขับเคลื่อนเศรษฐกิจของประเทศให้เจริญก้าวหน้าอย่างมั่นคง ซึ่งรัฐบาลและกระทรวงแรงงานได้ให้ความสําคัญในการปรับปรุงกฎหมายให้สอดคล้องกับสถานการณ์ในปัจจุบัน เพื่อยกระดับคุณภาพชีวิตของพี่น้องแรงงานให้ดียิ่งขึ้น ในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมเป็นตัวแทนท่านรัฐมนตรีและผู้บริหารระดับสูงกระทรวงแรงงานมาพบปะกับทุกท่านและรับหนังสือจากตัวแทนสหภาพแรงงานทั้งหมดที่ยื่นไว้ให้ ซึ่งท่านรัฐมนตรีได้ฝากความห่วงใยและขอเป็นกําลังใจมายังพี่น้องผู้ใช้แรงงานทุกคน
นายสุรชัย กล่าวต่อว่า สําหรับสาระสําคัญของร่าง พ.ร.บ.แรงงานสัมพันธ์ในรัฐวิสาหกิจ พ.ศ. .... นั้น มีวัตถุประสงค์เพื่อส่งเสริมเสรีภาพในการรวมตัวการดําเนินกิจการและคุ้มครององค์กรสหภาพแรงงานรัฐวิสาหกิจให้สอดคล้องกับมาตรฐานแรงงานระหว่างประเทศ กระทรวงแรงงานจึงมีการยกร่างขึ้นมาใหม่ ซึ่งปัจจุบันอยู่ในขั้นตอนบรรจุเป็นวาระให้สภาผู้แทนราษฎรพิจารณา ทั้งนี้ ผมจะนําหนังสือการขอให้ถอนร่างฉบับดังกล่าวไปเสนอท่านรัฐมนตรีว่าการกระทรวงแรงงานเพื่อทราบและรายงานท่านนายกรัฐมนตรีต่อไป
รัฐบาลไทย-ข่าวทำเนียบรัฐบาล-พลเอก ประวิตร ลงใต้ติดตามขับเคลื่อนแก้ปัญหาแรงงาน ความยากจนและการยกระดับคุณภาพชีวิตประชาชนในพื้นที่ จชต.
วันเสาร์ที่ 22 ตุลาคม 2565
พลเอก ประวิตร ลงใต้ติดตามขับเคลื่อนแก้ปัญหาแรงงาน ความยากจนและการยกระดับคุณภาพชีวิตประชาชนในพื้นที่ จชต.
พลเอก ประวิตร ลงใต้ติดตามขับเคลื่อนแก้ปัญหาแรงงาน ความยากจนและการยกระดับคุณภาพชีวิตประชาชนในพื้นที่ จชต.
วันนี้ (22 ตุลาคม 2565) เวลา 10.30 น. พลเอกประวิตร วงษ์สุวรรณ รองนายกรัฐมนตรีพร้อม คณะ ได้เดินทางลงจังหวัดยะลา และจังหวัดปัตตานีติดตามขับเคลื่อนงานพัฒนาและความมั่นคงในพื้นที่จังหวัดชายแดนใต้ โดย พลเอก ประวิตร และคณะ ได้เข้าเยี่ยมชม นิทรรศการท้องฟ้าจําลอง จากการจัดตั้ง “หอเฉลิมพระเกียรติรายอกีตอ” ตามพระราชดําริ กรมสมเด็จพระเทพรัตนราชสุดาฯ เพื่อเป็นแหล่งเรียนรู้ทางด้านวิทยาศาสตร์และดาราศาสตร์ และติดตามการช่วยเหลือแรงงานไทยจากสถานการณ์โควิด-19 และการเตรียมการจัดแรงงานไทยจาก จชต.ไปทํางานประเทศซาอุดิอาระเบีย ณ ศูนย์ราชการ จชต. โดยอธิบดีกรมจัดหางาน
ต่อจากนั้นได้กระทําพิธีเปิด “มหกรรมแรงงานไทยจาก จชต. สู่ตลาดแรงงานที่มีทักษะโลกมุสลิม” และพบปะแรงงานที่ประสงค์เดินทางไปต่างประเทศ จากนั้น ได้ติดตามการขับเคลื่อนงานพัฒนาและความมั่นคงในพื้นที่ จชต. โดยรับทราบการเปิดสถาบันภาษานานาชาติ เน้นการเรียนรู้ ทั้งภาษาไทย มลายู อาหรับ ตุรเคีย มลายู จีนและอังกฤษ พร้อมทั้งเยี่ยมชมการจัดการเรียนการสอนภาษา 4 ภาษา พลเอก ประวิตร ได้แสดงความขอบคุณ ศอ.บต.และ รง.ที่ร่วมแก้ปัญหาการว่างงานของประชาชนในพื้นที่ ระหว่างสถานการณ์โควิด-19 ได้กว่า 14,500 ราย และขับเคลื่อนความร่วมมือแรงงาน ไทย-ซาอุดิอาระเบีย และประเทศมาเลเซีย ได้กว่า 30,000 ตําแหน่งงาน
โดยสั่งการ ศอ.บต.ให้ความสําคัญกับการส่งเสริมเรียนรู้และการพัฒนาตามช่วงวัยของเด็กเล็ก ปัญหาความเดือดร้อนของประชาชน ที่ไม่มีงานทําและขาดรายได้ โดยเน้นความทั่วถึง ทั้งการส่งเสริมอาชีพและจัดหางาน การพัฒนาทักษะฝีมือแรงงาน เพื่อให้สามารถดํารงชีพและช่วยเหลือครอบครัวได้อย่างมั่นคง โดยให้ประสานกับ กระทรวงอุตสาหกรรม พัฒนางานระดับหมู่บ้านชุมชนที่เปิดให้เอกชนมีส่วนร่วมสนับสนุน และให้เร่งพัฒนาพื้นที่เขตเศรษฐกิจนราธิวาสและเมืองต้นแบบให้เกิดผลเป็นรูปธรรมเร็วขึ้น โดยต้องสอดคล้องกับวิถีชีวิตประชาชน เช่น อุตสาหกรรมฮาลาล และ BCG และให้มีการเชื่อมต่อกับต่างประเทศ ภายใต้ศักยภาพทุนมนุษย์และทรัพยากรในพื้นที่ที่มีอยู่ ทั้งนี้เพื่อส่งเสริมและยกระดับคุณภาพชีวิตประชาชนในพื้นที่ในลักษณะมีส่วนร่วมไปพร้อมกัน